LADA XRAY

**LADA XRAY** () estas la rusia kompakta aŭto, kiun AvtoVAZ produktas en Toljatti ekde la  . Tio estas la hatchback dezajnita kiel SUV kaj surmerkatigata kiel la kompakta miksaŭtoen. 

## Historio 
eta|maldekstre|Flanka vido
En aŭgusto 2012 en la Moskva Internacia Aŭtoekspozicio estis prezentita la triporda koncepta aŭto de la miksaŭto LADA XRAY Concept, dezajnita de la teamo subestre de la brita aŭtodezajnisto Steve Mattin. La eksterieron dezajnis la rusia dezajnisto Evgenij Tkaĉjov, la interieron — Nikolaj Suslov. La projekton ĝenerale gvidis Oleg Grunenkov.

En aŭgusto 2014 en la sama ekspozicio estis prezentita la dua generacio de la koncepta aŭto, jam pli proksima al la fina, amase produktota versio.

*XRAY* estas la siglo, konsistanta el la literoj *X* kiel signo de kruciĝo de hatchback kaj SUV, *R* kiel la komenca litero de *Recreation* (ripozo), *A* kiel la komenca litero de *Activity* (aktiveco) kaj *Y* kiel la unua litero de *Your* (via) kaj *Young* (juna).

La  komenciĝis la amasa fabrikado. La aŭto ricevis pli ol 600 originalajn elementojn, ĉirkaŭ 50% de la elementoj estis produktataj en Rusio. La  en la aŭto veturis tra la fabriko en Toljatti la ĉefministro Dmitrij Medvedev, kiu laŭdis ĝin. La vendoj komenciĝis la  2016. La unuan aŭton aĉetis Nikolaj Merkuŝkin, la guberniestro de Samara provinco, kie troviĝas la aŭtofabriko.

En 2016 estis prezentitaj la konceptaj aŭtoj de la sporta kaj ajnagrundaj versioj: LADA XRAY Sport Concept kaj LADA XRAY Cross Concept. La sporta versio ekhavis malaltan veturaltecon, pli sportajn agordojn de la pli pova (150 ĉevalpovoj) motoro, dum la ajnagrunda versio ricevis pli altan veturaltecon kaj plurajn surmetaĵojn, ŝirmantajn emajlon de la korpuso kontraŭ eventualaj ekstervojaj obstakloj.

## Teknikaj karakterizoj 
La konstrukcio baziĝas sur la platformo Nissan B0 kaj estas kreita de la kunlabora teamo de Renault kaj AvtoVAZ. Elekteblas du motoroj: VAZ-21129 (la kvarcilindra, benzina, 1596 cm³, 106 ĉevalpovoj) kaj VAZ-21179 (la kvarcilindra, benzina, 1774 cm³, 122 ĉevalpovoj). La dua varianto haveblas kun la 5-ŝtupa robota transmisio.

## Lada XRAY Cross 
La  ekvendiĝis la versio Lada XRAY Cross. Ĝi havas la benzinan motoron kun volumeno 1,8 litro, 122 ĉevalpovoj, kaj 5-ŝtupan mekanikan rapidumskatolon. Oni promesis produkti ankaŭ la aŭton kun robota rapidumskatolo.

La ĉefaj diferencaĵoj:
* pli alta veturalteco (215 mm anstataŭ 195 mm);
* pli grandaj radoj (215/50 R17);
* plastaj nefarbitaj surmetaĵoj;
* aperis arĝentkoloraj tegmentorakoj;
* oranĝaj dekoraciaĵoj en la salono;
* triŝtupa reguligado de la sidilhejtiloj;
* pli komforta instrumenta panelo;
* novaj sidiloj;
* aperis ebleco mallevi la antaŭajn sidilojn;
* reguligebla eliĝo de la stirilo;
* hejtado de la stirilo;
* inter la frontaj sidiloj aperis apogskatolo kun USB-ingo kaj ŝtopilingo je 12 voltoj;
* aperis la diskaj malantaŭaj bremsoj anstataŭ la tamburaj (duafoje en tiu ĉi klaso post la brazila Renault Sandero);
* L-formaj leviloj de la fronta ĉaro (kiel en LADA Vesta) anstataŭ la originaj A-formaj);
* la elektra stir-helpa sistemo anstataŭ tiu hidroelektra;
* dum turnado de la stirilo ekbrilas respektiva kontraŭnebula lumilo.

La aŭto funkcias en kvin reĝimoj:
* *ESC On*: funkcias defaŭlte;
* *Sport*: altigas sensivon de la gaspedalo kaj malstriktigas la stabiligilan kaj kontraŭglitan sistemojn;
* *Neĝo, koto*: ebligas pli da surloka glitado, altiĝas sensiveco de la elektrona imitado de la diferenciala blokilo kaj la kontraŭglita sistemo ebligas pli fortan blokadon de la radoj por plibonigi bremsadon sur grundo kaj neĝo;
* *Sando*: altiĝas sensiveco de la elektrona imitado de la diferenciala blokilo, alie funkcias ABS;
* *ESC Off*: malŝaltiĝas la stabiliga sistemo, funkcias nur ABS.

La tri lastaj reĝimoj funkcias nur ĉe rapideco ĝis 54 km/hore.

## Sekureco 
La klasika versio de LADA XRAY ne estis testata, ĉar ĝi estas tiurilate simila al Renault Sandero, jam testita en Brazilo. Do oni testis Lada XRAY Cross.

Sekve de kolizia testo fare de la rusia magazeno Autoreview laŭ propra metodo ARCAP (Autoreview Car Assessment Program) Lada XRAY Cross ricevis 13,7 poentojn el 16, do ricevis 4 stelojn. Danke al tiu alta rezulto Lada XRAY Cross okupis la kvinan lokon inter ĉiuj aŭtoj, testitaj kadre de ARCAP. Pli bonajn rezultojn en tiu ĉi klaso montris nur: Volkswagen Polo (14,3 poentoj), limuzino LADA Vesta (15,1), Hyundai Creta (15,7) kaj Hyundai Solaris (16).

## Referencoj 
## Eksteraj ligiloj 
* Oficiala retejo  
* La unua filmeto pri testado 

Lada XRAY (2).JPG|Triporda koncept-aŭto. 2012.
Lada XRAY Concept 2.JPG|La dua versio de koncept-aŭto. 2014.
Lada XRay Cross concept on MIAS 2016 - front view.jpg|La koncept-aŭto de la ajnagrunda versio

Kategorio:Rusiaj aŭtomobiloj
Kategorio:VAZ
Kategorio:Aperis en 2015
Kategorio:Transporto en 2015